Adquireix una formació adequada com a professional en la intervenció en el procés d'atenció al pacient pediàtric.
El màster en Child Life, model d'atenció centrat en l'infant, l'adolescent i la família, pretén formar professionals de l'àmbit assistencial clínic i psicosocial en pediatria perquè els estudiants siguin capaços de desenvolupar aquest model d'atenció.
Aquests programes s'han convertit en estàndards en la majoria dels grans centres pediàtrics d'Amèrica del Nord, on hi ha una llarga tradició acadèmica, per fer front a les situacions que produeixen patiment i ansietat a causa de la malaltia i les cures de salut de l'infant.
L'especialista en Child Life se centra en les fortaleses i el sentit de benestar dels infants, així com en la promoció del seu desenvolupament òptim, i pretén reduir al mínim els efectes adversos després de l'experiència en els entorns potencialment estressants (especialment l'hospitalització, però també en altres casos).
El màster es planteja amb dues orientacions: professional, per la necessitat de professionals sanitaris i de l'àmbit psicosocial i hospitalari, centrat en l'infant, l'adolescent i la família; i de recerca, per tal de formar professionals amb les competències adequades per investigar en el context de la malaltia i l'atenció pediàtrica.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 82 euros per crèdit ECTS.
Especialista en Infermeria Pediàtrica.
Llicenciada en Antropologia Social i Cultural per la Universitat Autònoma de Barcelona.
Curs de postgrau: Salut Mental i Intervencions Psicològiques amb Immigrants, Refugiats i Minories, a la Universitat de Barcelona.
Màster en Recerca Bàsica i Aplicada en Antropologia, a la Universitat Autònoma de Barcelona.
Professora titular del Campus Docent Sant Joan de Déu, adscrit a la UB.
Professora titular de l'Escola Universitària d'Infermeria Sant Joan de Déu, adscrita a la Universitat de Barcelona.
Coordinadora de la Formació de Màsters i Postgraus del Campus Docent Sant Joan de Déu.
Coordinadora de la Comissió Carrera Professional.
Coordinadora del Pla d'Acció Tutorial del Grau en Infermeria.
Coordinadora i directora del màster universitari en Atenció Emocional al Nen Hospitalitzat segons el Model Child Life, a la Universitat de Barcelona.
Coordinadora del màster en Teràpies Assistides amb Gossos per a Professionals de l'Àmbit Social, de la Salut i de l'Educació.
Llicenciada en Medicina per la Universitat de Barcelona (2000), títol de Pediatria (2005) i doctora per la Universitat de Barcelona (2009).
Adjunta del Servei d'Urgències (des del 2005) i tutora de residents de Pediatria (des del 2008) de l'Hospital Sant Joan de Déu.
Professora del grau en Infermeria de Sant Joan de Déu (2008 a 2011) i professora clínica del grau en Medicina de la Universitat de Barcelona (des de 2011).
Coordinadora del màster d'Urgències en Pediatria de la Universitat de Barcelona.
Llicenciada en Medicina i Cirurgia per la Universitat Autònoma de Barcelona.
Doctora en Medicina per la Universitat de Barcelona (2009).
Professora associada del Departament de Pediatria de la Facultat de Medicina de la Universitat de Barcelona.
Pràctiques Externes: 6 crèdits ECTS
El màster s'adreça a titulats amb una formació universitària superior: professionals de l'àmbit sanitari (infermeria, psicologia, fisioteràpia, medicina, logopèdia, etc.) i d'altres àmbits (educació, treball social, educació social, pedagogia, etc.), que vulguin desenvolupar el model d'atenció Child Life en la seva pràctica diària.